། །གཏོར་མ་སྟོབས་པའི་དུས་སུ་གོང་དུ་བཤད་པའི་བསྒྲལ་
- 320-

མན་ངག་ཡིད་བཞིན་ནོར་བུ།
དེ་ནས་རང་ཉིད་ཡི་དམ་
བའི་ལས་དྲུག་འདི་ལ་མི་བྱེད། སྔོན་དུ་གཏོར་ཆུང་དང་འཁོར་གྱི་གཏོར་མ་
རྣམས་བྱིན་གྱིས་བརླབས། དེ་ནས་མདུན་གྱི་བག་ཟན་གྱི་ལིངྒ་དེ། དགྲ་བོའི་
མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་བའི་དགྲ་བོར་དངོས་སུ་་
བསམ་ལ། དེ་ནས་དགྲ་བོ་དགུག་པ། ལིངྒ་ལ་བསྟིམས་པ། ཁ་སྦྱོར་དབྱེ་བ་
བཞི་དང་བཅས་པ་གོང་དུ་བཤད་པ་བཞིན་བྱ།
( ༢༥ན) གྱི་ང་རྒྱལ་ལས། །མགོན་པོའི་ང་རྒྱལ་དུ་འཕོས་ནས་ཤིན་ཏུ་ཁྲོས་པའི་
སེམས་དང་ལྡན་པས། ཡོད་ན་གྲི་ལྕགས་ལས་བྱས་པའི་གྲི་གུག །མེད་ན་སྐྱེས་
པ་དར་མ་གཡུལ་དུ་བསད་པའི་གྲི །དེ་ཡང་མེད་ན་གྲི་ངར་དང་ལྡན་པ་ལ་གྲི་
ཁྲག་གིས་བྱུགས་པ་ལག་ཏུ་བཟུང་སྟེ། དེ་ཉིད་ཕྱག་གཡས་ཀྱི་དང་པོའི་གྲི་གུག་
ཏུ་བསམ་ནས། སྔགས་ཐུང་སྤེལ་ཚིག་དང་བཅས་པ་གོང་དུ་བཤད་པ་ལྟར་
དྲག་ཏུ་བརྗོད་ཅིང་། ལིངྒ་དགྲ་བོར་དངོས་སུ་མོས་པ་དང༌། ཞེན་པ་དྲག་པོ་
བྱས་པའི་རྐང་པ་གཡས་ནས་བརྩམས་ཏེ་རིམ་བཞིན་གཏུབ།
མགོན་པོའི་
འཁོར་ལྷ་མོ་དང་། གནོད་སྦྱིན་གཤེད་བཞི་ལ་སོགས་པས་ཀྱང་དགྲ་བོ་གསོད་
པ་དང་གཏུབ་པའི་ལས་བྱེད་པར་བསམས། དེ་ལྟར་གཏུབས་པའི་དུམ་བུ་
རྣམས་གཏོར་ཆུང་རྣམས་ཀྱི་ནང་དུ་བཅུག་པས་ཐོད་པ་ཤིན་ཏུ་ཡངས་པ་ལྔ་་་
བདུད་རྩི་ལྔས་གང་བ་རྣམས་སླར་ཡང་དགྲ་བོའི་ཤ་ཁྲག་རུས་པ་དོན་སྙིང་།
ནང་ཁྲོལ་མགོ་ལ་སོགས་པའི་ཡན་ལག་གིས་དམར་མེར་ཁེངས་པར་བསམ་
དེ་མ་ཐག་གཏོར་ཆུང་ལག་ཏུ་འཕྱར་ནས་དེང་བྱེད་པ་དང་མཉམ་དུ་མ་
གཡེལ་ཅིག་བྱས་ནས་བསྟབས་པ་དང་མཇུག་ཏུ་གཙང་ཞིང་གཙང་མར་སྦྱར་་
བ་ལས་བྱུང་བའི་གཏོར་རྫོངས་དང་། བསྟོད་བསྐུལ་རྣམས་སྔར་དང་འདྲའོ། །
བསྟོད་བསྐུལ་ཟིན་མ་ཐག་ཡང་བག་ཟན་གྱི་ལིངྒ་ཞིག་བྱས་ལ། སྔར་ལྟར་གྲུ་
གསུམ་ནག་པོའི་དབུས་སུ་གཞུག་གོ །འདི་ལྟར་ཞག་རེ་ལ་ལན་དྲུག་དྲུག་གོ །
འདི་དག་གི་སྐབས་སུ་ན་ར་ཀྲྀ་ཀྲི་གི་བཟླས་པ་ཡང་ཁ་ཡར་རེ་ལས་མི་བྱེད་་
-T#r& · 321 ·
Jade

མཁས་གྲུབ་རྗེའི་གསུང་འབུམ། ོས་
ཡིག་བརྒྱ་ཐུན་རེ་ལ་ཡང་ལྔ་བཅུ་རེ་ཙམ་དང་བཤགས་པ་ནན་ཏན་བྱས། ཆོས་
སྐྱོང་རང་ལ་མི་ལྡོག་པ་ཡིན་ནོ། །སྔགས་ཐུང་སུམ་ཆ། སྔགས་རིང་གསུམ་
གཉིས་འཁོར་རྣམས་སྔགས་སྤེལ་ཚིག་དང་བཅས་པ་ཅི་རིགས་པ་བཟླའོ།
ཤིན་ཏུ་( ༢༥བ)རྩུབ་པས་བསྙེན་སྒྲུབ་རྟགས་ཐོན་པོ་སོང་ཞིང་། དམ་ཚིག་ཤིན་
ཏུ་གཙང་བ་ནང་ན་སེལ་ཡེ་མེད་པའི་གྲོགས་གསུམ་བཞི་སོགས་མ་གཏོགས་་་་་
མཚན་ཉིད་དེ་དག་མ་ཚང་བའི་སྒྲུབ་གྲོགས་ནི་ཆོས་སྐྱོང་རང་ལ་ལྡོག་པའི་རྒྱུ་་
ཐུན་མོང་མ་ཡིན་པ་ཡིན་པས་མང་ན་མི་དགའ་ཞིང་། སྔགས་ཐུན་ནར་མ་
མེད་ཀྱང་རུང་ངོ་། །ལིངྒ་ལ་དགྲ་བོའི་རྐང་རྗེས་ཀྱི་སའམ། གཅིན་ཤུལ་གྱི་
སའམ་ཟག་རྫས་སམ། ལུས་ཀྱི་དྲི་མ་གང་རུང་འདྲེས་ན་ཤིན་ཏུ་ཁྱད་ཆེ་ཞིང་
མྱུར་རོ། །དགྲ་བོ་དུ་མ་ལ་བྱ་དགོས་པ་བྱུང་ན། གཏོར་མ་ཤིན་ཏུ་ཆེ་བ་བྱས་
ལ། གསུམ་གཉིས་སྟེང་དུ་གསུམ་ཆ་འོག་ཏུ་བཞག་པའི་མཚམས་ནས་བཅད་
པའི་གསུམ་ཆ་དེ་ཡང་། ཡང་ཆ་མཉམ་གསུམ་དུ་དགོས་ནས་བཅད་པའི་རེ་རེ་
ལ་ཡང་། དབུས་དང་ཟུར་གསུམ་དུ་འབྲུབ་ཁུང་རེ་རེ་བྲུས་པས། འབྲུབ་ཁུང་
བཞི་གསུམ་བཅུ་གཉིས་སུ་འགྱུར་ལ། རེ་རེར་ཡང་ལིངྒ་རེ་རེ་དང་ཤིན་ ཏུ་མང་
་
ན་འབྲུབ་ཁུང་རེ་རེར་ལིངྒ་གསུམ་མམ་ལྔའམ་བདུན་ལ་སོགས་པ་ཡང་བཅུག་
ཏུ་རུང་ལ། ཕྱི་རུའང་ནང་དུ་ལིངྒ་བཅུག་པའི་གྲངས་དང་མཉམ་པའི་བག་
ཟན་གྱི་ལིངྒ་བཅའ་བ་དང་བཟླས་པའི་ཚེ།
དེ་སྙེད་ཀྱི་གྲི་གུག་སྤྲོ་བ་སོགས་
ཤེས་པར་བྱའོ། །མགོན་པོ་ལེགས་པར་འགྲུབ་ན། ལིངྒ་དངོས་སུ་མ་བཅུག་
ཀྱང་གྲུ་གསུམ་རྣམས་སུ་མིང་ཡིག་བསྒོམས་པ་ཙམ་གྱིས་ཀྱང་ཐོགས་པ་མེད་་་་་
པར་འགྲུབ་པར་སྣང་ངོ་ཞེས་གསུངས་སོ། །རང་ལ་རྦོད་གཏོང་བྱེད་པའི་བྱད་
མ་བསད་པ་ལ་ཡང་ཆོ་ག་འདི་ཉིད་དོ། །གྲོང་ཁྱེར་དཀྲུག་པར་འདོད་ན། ཤོག་
བུ་ལ་གྲོང་ཁྱེར་དེའི་གཟུགས་( ༢༦ན) བྲིས། དབུས་སུ་རྒྱལ་པོ་དང་བློན་པོ་གཙོ་
བོ་དག་གི་གཟུགས་ཀྱི་ལིངྒ་སྔགས་ཅན་བྲིས་པ་ལ་དགུག་གཞུག་སོགས་སྔར་་་་
-322-

མན་ངག་ཡིད་བཞིན་ནོར་བུ།
ལྟར་བྱེད་པའི་ཚེ། གྲོང་ཁྱེར་རངས་པོ་དགུག་ཅིང་བསྟིམ་པ་སོགས་བྱས་ནས།
གཏོར་མའི་ནང་གི་འབྲུབ་ཁུང་དུ་གཞུག །བཟླས་པའི་ཚེ་སྔགས་ཐུང་དང་།
སྔགས་རིངས་ཀྱིའང་། དིན་མེ་ཀེ་ནའི་མཇུག་ཏུ་གྲོང་ཁྱེར་ཆེ་གེ་མོ་དཀྲུགས་
དཀྲུགས་ཕྱེ་ཕྱེ། ཤིག་ཤིག །གྲོང་ཁྱེར་ཆེ་གེ་མོའི་བདག་པོ་འཁོར་དང་བཅས་
པ། བི་དེ་ཤ་ཡ་ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཞེས་བཟླ་བར་བྱ་ཞིང་། ཐུགས་ཀའི་ཧཱུཾ་
ལས་གྲི་གུག་གི་འཁོར་ལོ་དུས་མཐའི་ལྟ་བུའི་དྲག་པོའི་རླུང་དང་བཅས་པ་་་་་་
སྤྲོས་པས་གྲོང་ཁྱེར་དེའི་དབུས་སུ་སོང་སྟེ་རྣམ་པར་དཀྲུགས་ཤིང་གཏོར་ནས་
ཉམས་པར་བསམས་ཏེ། འདི་ལ་ཕྱི་རུ་མིའི་ལིངྒ་མ་གཏོགས་གྲོང་ཁྱེར་གྱི་ལིངྒ་
མི་དགོས་སོ། །དེ་འདྲ་བ་ཕྱི་ནང་གི་རྟགས་རབ་འབྲིང་ཐ་མ་གསུམ་གང་ཡང་
ཡིད་བརྟན་ཐུབ་པ་ངེས་པ་མ་བྱུང་གི་བར་དུ་བྱས་པའི་མཐར།
རུང་བ།
གཏོར་མ་ཆེ་བའི་མགོན་པོ་ནམ་མཁའ་ལ་བཏེག །གཏོར་ཆེན་གཏོར་ཆུང་
ཐམས་ཅད་བྱིན་གྱིས་བརླབས།
ལིངྒའི་ཆོ་ག་གོང་ལྟར་བྱས་ཤིང་དབུལ།
གཏོར་མ་ཕྱིར་ཁྱེར་ནས་ཟོར་དུ་འཕེན་པའི་ཚུལ་གཞན་ཐམས་ཅད་སྔར་དང་
འདྲ་བ་ལ། ཁྱད་པར་ནི་གྲུ་གསུམ་སྟེང་འོག་སྦྱར་མཚམས་ནས་ཕྲལ་ཏེ། སྟེང་
གི་གསུམ་གཉིས་ལ་དཔལ་འབར་བཙུགས་པ་ཟོར་དུ་འཕེན་པའི་དམིགས་པ་་
ནི་སྔར་ཇི་ལྟ་བ་བཞིན། གྲུ་གསུམ་འབྲུབ་ཁུང་ཅན་གྱི་ལིངྒ་ཕྱུང་སྟེ། ཟོར་
འཕངས་པའི་ས་དེ་ཉིད་དུ་སྦྱིན་སྲེག་རྒྱས་བསྡུས་གང་རུང་བྱས་ལ་ཐལ་བ་་་་་་
དགྲ་བོའི་ཕྱོགས་སུ་རླུང་ལ་བསྐུར་རོ། །འདི་དག་གི་(༢༦བ) སྐབས་སུ་ཤིན་ཏུ་
དྲག་པོའི་ཆས་འཇུག་དང་ཆང་ཕུད་འཐོར་ཞིང་། ཁྲག་བསྒྲེང་བ་ལ་བརྩོན་པ།
དམིགས་པ་གསལ་ཞིང་ང་རྒྱལ་བརྟན་པ་དང་། སེམས་མ་ཡེངས་པས་བྱ་བ་
གཅེས་ཤིང་། གྲུབ་ན་ནང་དུ་སླེབ་མ་ཁད། གཏོར་མ་གསར་པ་རྒྱན་གྱིས་
བརྒྱན་པ་བཟང་བ་གཅིག་བཤམས་ནས་བསྐང་བཤགས་རྒྱས་པ་ཚར་གཅིག་་་
..
བྱའོ། །འདི་འདྲ་བའི་ལས་སྦྱོར་གང་ལ་བྱས་པའི་ཡུལ་བསོད་ནམས་ཀྱི་སྟོབས་
323

མཁས་གྲུབ་རྗེའི་གསུང་འབུམ།
ཨ་
དང་ལྡན་པ་དང་། བགེགས་གདུག་པ་ཅན་ཡིན་ན་ནི། རིམ་གྲོ་དང་ཟློག་པ་
སོགས་ཀྱི་རྒྱབ་ཆེན་བསྐྱེད་པའང་གལ་ཆེའོ། །དེ་ལྟར་ན་གཏོར་མའི་ལས་སྦྱོར་
མ་ལུས་པར་བཤད་ཟིན་ཏོ།། །།
༈ ད་ནི་གཏོར་སྒྲུབ་དང་གཏོར་ཆེན། དུས་གཏོར་ལ་སོགས་པའི་སྐབས་
སུ། དགྲ་བོ་དང་བྱད་མ་ལ་སོགས་པ་གཞན་གྱི་གཏོར་ཕྱེ་དང་། ཆང་ཕུད་ལ་
སོགས་པ་བསྲེས་པ་དང་།
བ་དང་།
དགྲ་བོ་སོགས་ཀྱིས་གཏོར་སྒྲུབ་སོགས་ཀྱི་སྐབས་སུ་
དགྲ་བོ་ཚོགས་སུ་ཟ་བ།
འམ། སྐབས་གཞན་དུ་ཡང་བཟའ་བཏུང་བྱིན་པ་ལོངས་སྤྱོད་དགོས་པ་བྱུང་
།དགྲ་བོ་དང་བྱད་མ་སོགས་དང་སྟན་གཅིག་ལ་འདུག་པ་དང་།
གྲལ་སྟན་གཅིག་ལ་འདུག་དགོས་པ་བྱུང་ན་དེ་དག་ཉིད་དགྲ་བོ་མྱུར་དུ་ཚར་
གཅོད་པའི་གྲོགས་སུ་གྱུར་ཞིང་། ཿ རང་ལ་ཆོས་སྐྱོང་སོགས་ཀྱི་སྐྱོན་མི་ཡོང་་་
བ་འབྱུང་བར་བྱེད་པའི་མན་ངག་ཁྱད་པར་ཅན།
བཟའ་བཏུང་གིས་ཚར་བཅད་པ། བྱད་ཤ་ལྤགས་པ་སྟེ། དེ་འདྲ་བའི་མན་
ངག་ཞལ་ཤེས་དང་བཅས་པ་བཤད་པར་བྱའོ། །དེ་ལ་དང་པོ་ནི། དགྲ་བོའི་
གཏོར་ཕྱེ་སོགས་མི་བསྲེ། དབང་མེད་བྱུང་བའམ། གཞན་གྱིས་བསྲེས་པའི་
དོགས་པ་བྱུང་བ་ན། དེ་འདྲ་( ༢༧ན) བའི་གཏོར་ཕྱེ་དང་ཆང་ཕུད་ལ་སོགས་
པ་ཚོགས་ཀྱི་ཡོ་བྱད་དུ་བྱས་ཏེ། གོང་དུ་བཤད་པའི་བསྒྲལ་བའི་ལས་དྲུག་པོ་
ཡིད་ཀྱི་དམིགས་པ་ཤིན་ཏུ་གསལ་ཞིང་ངག་ཏུ་གཞན་གྱིས་ཐོས་པར་མི་
བརྗོད་པར་ཤུབ་བུའི་བཟླས་པ་བྱས་ཏེ། ཚོགས་ཀྱི་ཡོ་བྱད་དེ་དག་དགྲ་བོ་དེ་
རང་གི་ཤ་ཁྲག་རུས་པ་དོན་སྙིང་དུ་དངོས་སུ་བསམ་ནས། སྔགས་ལ་དགྲ་བོ་
དེའི་མིང་སྤེལ་ཚིག་སྤེལ་བའི་གཏོར་སྔགས་ཤུབ་བུས་བརྗོད་ནས། མགོན་པོ་
འཁོར་བཅས་ལ་ཚོགས་འབུལ་བར་བསམ་ཞིང་། རང་ཉིད་ལྷའི་ང་རྒྱལ་ལ་
གནས་པས། : དགྲ་བོ་དེའི་ཤ་ཁྲག་རུས་གསུམ་སོགས་ལ་དངོས་སུ་ལོངས་སྤྱོད་
པར་བསམས་ཏེ། ཚོགས་ཀྱི་ཡོ་བྱད་ལ་ལོངས་སྤྱོད་པར་བྱའོ། །གཏོར་མ་རང་
324 -

མན་ངག་ཡིད་བཞིན་ནོར་བུ།
ལ་བསྲེས་ནའང་། དེ་དག་ལ་གཏོར་ཆུང་བྱས་ཏེ། ལས་དྲུག་བྱས་པས་ལྷག་
པར་མྱུར་རོ། །གཉིས་པ་ནི། རང་མགོན་པོར་བསྐྱེད། ཡེ་ཤེས་པ་བཅུག །སླར་
ཡང་བསིལ་བའི་ཚལ་ནས་མགོན་པོ་སྤྱན་དྲངས་པ་རང་གི་སྤྱི་བོ་ནས་ཞུགས།
སྙིང་ཁར་ཡེ་ཤེས་སེམས་དཔའི་ཚུལ་དུ་བཞུགས་པར་བསམས། དེའི་ཐུགས་
ཀར་ཏིང་ངེ་འཛིན་སེམས་དཔའ་ཧཱུཾ་ཡིག་མཐིང་ཁ་མེ་འབར་བར་བསམས།
ཧཱུཾ་དེ་ལས་ཁྲོ་བོ་སྤྲོས་ནས་དགྲ་བོ་དེ་ཉིད་འགུགས་པའི་དམིགས་པ་དང་།
བཀུག་ནས་ཁོ་རང་གི་བྱིན་པའི་བཟའ་བཏུང་རྣམས་ལ་བསྟིམ་པ་དང་།
བསྟིམ་ནས་དགྲ་བོ་དེ་དངོས་སུ་མོས་པ་ལ། གྲི་གུག་གིས་བཅད་པའི་དམིགས་
པ་རྣམས་སྔར་བག་ཟན་གྱི་ལིངྒ་ལ་བཤད་པ་ལྟར་བྱས་ལ། ཐམས་ཅད་དགྲ་
བོའི་ཤ་ཁྲག་དོན་སྙིང་སོགས་སུ་མོས་ཏེ། དགྲ་བོ་འདིའི་ལུས་ལོངས་སྤྱོད་
ཐམས་ཅད་མ་ཟད་བར་དུ་བདག་གིས་ཟས་སྐལ་འཐུང་སྐལ་ཡིན་( ༢ ༧བ) ནོ། །
སྙམ་དུ་བསམ་སྟེ། ཟོས་ཤིང་འཐུངས་པ་མགྲིན་པར་མར་སོང་བ་རྣམས།
ཐུགས་ཀའི་མགོན་པོ་དེས་ཀྱང་ཞལ་དུ་དམར་ཙི་རི་རི་གསོལ་བར་བསམས་་་་་
ལ་ལོངས་སྤྱད་པར་བྱ་སྟེ། འདི་ལྟར་བྱས་ན་ནི་ཁ་ཟས་བླངས་པར་བྱས་ཀྱང་།
རང་བཟའ་བཏུང་
སླར་དགྲ་བོ་མྱུར་དུ་བརླག་པར་འགྱུར་རོ་གསུངས་ལ།
ནར་མ་ལ་ཡང་དམིགས་པ་འདི་ལྟར་བྱས་ན། སྒྲོལ་བའི་ལས་མཆོག་སྟེ། དེ་
ལྟར་བཟའ་བཏུང་སོགས་ལ་ལོངས་སྤྱོད་པའི་སྐབས་སུ་ཡང་ཤཱ་ས་ན་ལ་དགྲ་་
བོའི་མིང་སྤེལ་སྦྱར་བའི་གཏོར་སྔགས་ཤུབ་བུས་བཟླ་བར་བྱའོ། །གསུམ་པ་ནི།
དགྲ་བོའི་བྱད་མ་དང་། སྟན་གཅིག་ལ་འདུག་པའམ། གྲལ་རྐང་གཅིག་ལ་
ཚོགས་པའི་ཚེ། རང་མགོན་པོར་བསྐྱེད་ཡེ་ཤེས་པ་དང་དབྱེར་མེད་དུ་བྱ།
རང་གི་ཐུགས་ཀའི་ཧཱུཾ་མཐིང་ནག་ལས་འོད་ཟེར་སྔོན་པོ་ཅིག་ནར་གྱིས་ལུས་་་
ཀྱི་ནང་ན་ཡར་བྱུང་སྟེ། རང་གི་སྣ་བུག་གཡས་ཀྱི་སྒོར་སླེབ་པ་དང་། འོད་དེ་
མགོན་པོ་ཚོན་གང་བ། ཁྲོ་ཞིང་རྔམས་པ་ཅིག་ཏུ་གྱུར་ཏེ། བྱད་མ་འམ་དགྲ་བོ་
- 325

མཁས་གྲུབ་རྗེའི་གསུང་འབུམ། ིལ་
དེའི་སྣ་བུག་གཡོན་པ་ནས་ཞུགས། དགྲ་བོའམ། བྱད་མ་དེའི་སྲོག་རྩ་སྙིང་
དང་བཅས་པ་གྲི་གུག་གི་རྦད་དེ་བཅད་དེ། དམར་ཙ་ར་ར་ཁྱེར་འོང་ནས།
ཞལ་དུ་བཅུག་སྟེ་དམར་ཇི་རི་རི་གསོལ་ནས་ཁྲོ་ཆུང་བདག་གི་སྣ་བུག་གཡོན་་
ནས་ཞུགས། སྙིང་ཁའི་ཧཱུཾ་ལ་ཐིམ་པར་བསམ་ཞིང་སྔགས་ཐུང་སྔགས་རིང་
མིང་སྤེལ་དང་བཅས་པ་ཤུབ་བུས་ནར་མར་བཟླས། དམིགས་པ་དེ་ཡང་དང་
ཡང་དུ་བྱའོ། །དེ་ལྟར་མན་ངག་གསུམ་ཞལ་ཤེས་དང་བཅས་པ་གསལ་བར་
བཤད་ཟིན་ཏོ། །དེ་ལྟར་གཏོར་མ་ལ་བརྟེན་པའི་རྣམ་དབྱེ་ལས་སྦྱོར་དེ་དག་
གི་སྐབས་སུ་ཉེ་བར་མཁོ་བའི་མན་ངག་ཟུར་འདེབས་ཞལ་ཤེས་དང་བཅས་་་་་་
པ། མགོན་པོ་ཕྱག་དྲུག་པ་ལ་གཏོར་( ༢༨ན) མ་འབུལ་ཞིང་མན་ངག་དང་ལྡན་
པར་ཁས་འཆེ་བས་ས་སྟེངས་ཁྱབ་པ་ཐམས་ཅད་དང་ཐུན་མོངས་མ་གྱུར་པ།
སྙིང་དང་འདྲ་བར་གཅེས་པར་མན་ངག་གསལ་ཤིང་རྒྱས་ལ་མ་སྦས་པར། ཆ་
ལག་ཐམས་ཅད་ཚང་བར་ཕྱོགས་གཅིག་ཏུ་བཀོད་པ་འདི་ནི། སྣོད་ལྡན་ལས་
འབྲས་ལ་འཛེམས་ཤིང་བསྙེན་སྒྲུབ་ལ་ནན་ཏན་སྙིང་པོར་བྱེད་པ། རྒྱལ་བའི་
བསྟན་པ་འབའ་ཞིག་གཅེས་པར་འཛིན་པ། དམ་ཚིག་དང་སྡོམ་པ་མིག་གི་
འབྲས་བུ་ལྟར་སྐྱོང་བ་རེ་རེ་ཙམ་ཁོ་ནའི་དོན་དུ་བསམ་སྟེ། མགོན་པོ་འཁོར་
དང་བཅས་ལ་གསོལ་བ་བཏབ་ནས། རྡོ་རྗེ་འཛིན་པ་དགེ་ལེགས་དཔལ་
བཟང་པོས་ཡི་གེར་བཀོད་པ་ཡིན། མན་ངག་འདི་ནི་སྙིང་ལས་གཅེས། །
དགོས་འདོད་སྦྱིན་པའི་ཡིད་བཞིན་ནོར། །སྲོག་འཕྲོག་ཧ་ལ་ནག་པོའི་དུག
དགྲ་བགེགས་འབྱུང་པོའི་བཤན་པ་ཡིན། །གསེར་དང་རྟ་ཁྲབ་གོས་དར་ལ།
བརྗེ་ཚོང་བྱ་བའི་གདམས་པ་མིན། །དད་ལྡན་དམ་ཚིག་སྡོམ་ལ་གནས། །སྡིག་
ལ་འཛེམ་ཞིང་བླ་མར་གུས། །སྙིང་རྗེ་ཆེ་ཞིང་བསྒྲུབ་ལ་བརྩོན། །བསྟན་པ་
འབའ་ཞིག་གཅེས་པར་འཛིན། །དེ་ལྟའི་སློབ་མ་སྣོད་ལྡན་ལ། །བསྟན་པ་
བསྲུང་བའི་ལག་ཆ་རུ། །ལུང་གནོད་བཀའ་རྒྱ་བཏབ་ལ་སྦྱིན། །སློབ་མ་རིམ་པ་
326 -

མན་ངག་ཡིད་བཞིན་ནོར་བུ། ་་
དེ་དང་དེའི། །གང་གི་ལག་སོང་དེ་དེས་ཀྱང༌། །ཇི་སྐད་བཤད་པའི་མཚན་
ཉིད་དག །རབ་རྫོགས་སྣོད་ལྡན་མ་ཡིན་པ། །འབུལ་བ་ཟས་ནོར་ཁ་གསག་གི །
རྗེས་འབྲང་རང་འདོད་ལྷུར་ལེན་པ། །ངོ་དགར་སྟེར་ན་སྟེར་བྱེད་དེ། །ནག་པོ་
འཁོར་དང་བཅས་པ་ཡིས། །སྙིང་ཁྲག་འཐུངས་ལ་ཚར་ཆོད་ཅིག །ས་མ་ཡ་གུ་
རྒྱ་གུ་རྒྱ། (འདིས་ཕ་མས་ཐོག་དྲངས་པའི་ནམ་མཁའི་( ༢༨བ)མཐའ་དང་་་
མཉམ་པའི་སེམས་ཅན་ཐམས་ཅད་ཀྱི་ཐར་པའི་བགེགས་སུ་གྱུར་པའི་མི་་་་་་་་
མཐུན་ཕྱོགས་ཐམས་ཅད་ཚར་བཅད་ནས། ཀུན་ཀྱང་ཟུང་འཇུག་གི་གོ་འཕང་
མངོན་དུ་བྱེད་པའི་ཐབས་ཁོ་ནར་གྱུར་ཅིག། །།དགེའོ། །
་
327 -